text: Lovligt påske-ræs på havnen i Esbjerg
  02 april 2012 kl. 09.33
  Der ventes over 10.000 tilskuere Langfredag til lovligt street-race på havnen i Esbjerg.
  Der er tale om et arrangement godkendt af Dansk Automobil Sports Union (DASU), hvor der køres med licenser og uddannede officials, hvilket betyder høje sikkerhedsforanstaltninger. Løbet afvikles med tilladelse fra Esbjerg Havn og Esbjerg Kommune samt beredskab og politi.
  - Arrangement er et ?farvel arrangement? til Esbjerg Havn for street-racerne i Esbjerg. Der køres nemlig ikke længere ulovligt ræs i Esbjerg. Dette sker mod forventninger om, at der står en færdig bane klar til streetracerne m.m. inden næste forår, siger Morten Henriksen, der er formand for Striben-Esbjerg, der står bag gaderæset.
  Aftalen om ikke længere at køre ulovligt street-race på Esbjerg havn er indgået i samarbejde med DASU, politiet og Esbjerg kommune.
  Arrangementet Langfredag begynder kl. 16 og slutter ved midnat.
  